అలెగ్జాండర్ గ్రాహంబెల్
ఆపై ఎడింబరో విశ్వవిద్యాలయంలో ధ్వని, వినికిడి శాస్త్రాలు చదివి అమెరికాలోని బోస్టన్‌ విశ్వవిద్యాలయంలో 'గాత్ర సంబంధిత శరీర శాస్త్రం' (వోకల్‌ ఫిజియాలజీ)లో ప్రొఫెసర్‌గా చేరాడు. భార్య సైతం వినికిడి శక్తిని కోల్పోవడంతో బధిరుల కోసం పరిశోధనలు చేసి, వారు వినగలిగే శబ్ద పరికరాలను రూపొందించాడు. పగలంతా బోధిస్తూ, రాత్రంతా మేలుకుని ప్రయోగాలు చేసేవాడు. ఆ కృషి కారణంగానే తీగల ద్వారా శబ్ద తరంగాలను పంపగలిగే టెలిఫోన్‌ను కనిపెట్టగలిగాడు. దీనిపై 1876లో ఆయనకు లభించిన పేటెంట్‌ అమెరికాలోనే శాస్త్రరంగంలో మొదటిది. ఆపై ఆప్టికల్‌ టెలికమ్యూనికేషన్స్‌, హైడ్రోఫాయిల్స్‌, ఏరోనాటిక్స్‌ రంగాల్లో కూడా అనేక ఆవిష్కరణలు చేశాడు. నేషనల్‌ జియోగ్రాఫిక్‌ సొసైటీ వ్యవస్థాపకుల్లో గ్రాహంబెల్‌ కూడా ఒకరు.
ఎరిక్సన్
లార్స్ మాగ్నుస్ ఎరిక్సన్, ఒక పరికరాల తయారీదారుడుగా, టెలిఫోన్‌తో తన అనుబంధాన్ని ప్రారంభించాడు. టెలిగ్రాఫ్ పరికరాలు తయారు చేసే Telegrafverket అనే ఒక స్వీడన్ సంస్థలో అతను పనిచేశాడు. 1876లో, 30 సంవత్సరాలు వయస్సులో, మిత్రుడు కార్ల్ జోహన్ అండెర్సన్ సహాయంతో అతను ఒక టెలిగ్రాఫ్ మరమ్మతు దుకాణం పెట్టాడు. ఆ కొట్టు స్టాక్‌ హొం మధ్య భాగములో (ప్రధాన షాపింగ్ వీధి అయిన Drottninggatan లో నంబరు 15) ఉంది, విదేశీ తయారి టెలిఫోన్ లను రిపేర్ చేసింది. 1878లో, ఎరిక్సన్ స్వంతగా టెలిఫోన్ పరికరాలను తయారీ చేసి అమ్మడం మొదలుపెట్టాడు. అతని ఫోన్లలో సాంకేతికపరంగా నూతనంగా ఏమి లేవు. ఎందుకంటే, అప్పటికే, USలో కొత్త సాంకేతిక పరిజ్ఞానం కనిపెట్టబడింది. 1878లో, Stockholms Allmänna Telefonaktiebolag అనే స్వీడన్ తొలి టెలికాం ఆపరేటింగ్ సంస్థకు టెలిఫోన్లు మరియు స్విచ్‌బోర్డ్ లు సరఫరా చెస్తానని ఒప్పందం కుదుర్చుకున్నాడు.